text: Lo rabei passent e mesclent los torneis;
   E poc i far cel qui ben es apres.
   K'a Maurin joig lo coms Tiebaus de Bles, 
   E ab Bertran Berengers li Daneis,
   E ab Draugon Manigos d'Espaneis,
   E ab Folcon Rainers de Looneis.
   Entre rens poins qui d'armes es cortes;
   Ben i estant e Normant et Frances.
   Enmi la presse, lai o sont plus espes,
   Joins a Sicar Milaves lo Galeis;
   Tant grans se donent per los escus d'Orles 
   Ke tot se trauquent los ausbers tiones.
   Lui el cavau a tot Sicar jus mes;
   Ben li estere s'el cavau non caies. 
   Fraignent los anstes e ronpont li aurfres,
   E aui dire per conte que veirs es:
   Ans que socors partis nis remanes,
   N'i ac cagus per veir LX e treis.
   Tal mil cavaus i ant canjat e pres,
   K'un sols non tome a l'estable dont es.
  